ટોકિયો: જાપાનના વડા પ્રધાન તરીકે શિંજો આબે ફરી વાર ચૂંટાઈ જતાં વડા પ્રધાન નરેન્દ્ર મોદીએ તેમને અભિનંદન પાઠવ્યા હતા. જાપાનમાં યોજાયેલ મધ્યવર્તી ચૂંટણીમાં વડા પ્રધાન શિંજો આબેની શાનદાર જીત થઈ છે. એનાથી વડા પ્રધાન શિંજો આબેને વિશ્વના ત્રીજા નંબરના સૌથી મોટા અર્થતંત્રને પાટા પર લાવવામાં અને ઉત્તર કોરિયા સામે તેમના કડક વલણને વધુ મજબૂત થવામાં મદદ મળશે. પ્રાઈવેટ બ્રોડકાસ્ટર ટીબીએએસના અનુમાન અનુસાર શિંજો આબેના કોન્ઝર્વેટિવ એલાયન્સને સંસદની ૪૬૫માંથી ૩૧૧ બેઠકો મળી રહી છે.